Babelscape/SREDFM huggingface dataset:
Τζέημς Ελρόι

Ο Τζέημς Ελρόι ("James Ellroy", 1948) είναι αμερικανός συγγραφέας μυθιστορημάτων αστυνομικής λογοτεχνίας και δημοσιογράφος - ερευνητής. Έχει γράψει μερικά από τα δημοφιλέστερα αστυνομικά μυθιστορήματα και μυθιστορήματα μυστηρίου, με μόνιμο φόντο την ιδιαίτερη πατρίδα του, το Λος Άντζελες, όπως την «Μαύρη Ντάλια» (The Black Dahlia ) το 1987, το «Λος Άντζελες εμπιστευτικό», (L.A. Confidential) το 1990 και το «Αίμα δεν σταματάει ποτέ» (Blood's a Rover),το 2009. Τα περισσότερα βιβλία του έχουν γίνει best-seller και έχουν διασκευαστεί για τον κινηματογράφο, γνωρίζοντας και εκεί μεγάλη επιτυχία. Το 2015 βραβεύτηκε με την ύψιστο βραβείο αστυνομικής λογοτεχνίας, το «Βραβείο Grand Master», της «Εταιρείας Αμερικανών συγγραφέων αστυνομικής λογοτεχνίας» (Mystery Writers of America).
Ομοσπονδιακό Διαμέρισμα Κριμαίας

Το Ομοσπονδιακό Διαμέρισμα Κριμαίας () ήταν ένα ομοσπονδιακό διαμέρισμα της Ρωσίας. Ιδρύθηκε στις 21 Μαρτίου 2014, μετά την προσάρτηση της Κριμαίας από τη Ρωσική Ομοσπονδία. Το ομοσπονδιακό διαμέρισμα, που περιελάμβανε τη Δημοκρατία της Κριμαίας και τη ομοσπονδιακή πόλη της Σεβαστούπολης, αναγνωρίζονται ως μέρος της Ουκρανίας από τη διεθνή κοινότητα. Η Ουκρανία θεωρεί την περιοχή, μαζί με τις περιοχές της Λαϊκή Δημοκρατία του Λουγκάνσκ και τη Λαϊκή Δημοκρατία του Ντονέτσκ, ως "προσωρινά κατεχόμενα εδάφη".

Ο Όλεγκ Μπελάβεντσεφ διορίστηκε ως προεδρικός απεσταλμένος, και το διοικητικό κέντρο του ομοσπονδιακού διαμερίσματος ήταν η Συμφερούπολη.

Στις 28 Ιουλίου 2016, το Ομοσπονδιακό Διαμέρισμα Κριμαίας, το οποίο κατά την διάρκεια ύπαρξής του ήταν το μικρότερο ομοσπονδιακό διαμέρισμα της χώρας, καταργήθηκε και συγχωνεύθηκε με το Νότιο Ομοσπονδιακό Διαμέρισμα, προκειμένου να "αυξήσει την αποδοτικότητα των εργασιών των οργάνων των ομοσπονδιακών διαμερισμάτων".
Ντέιβιντ Χάρβεϊ

Ο Ντέιβιντ Χάρβεϊ γεννήθηκε στις 31 Οκτωβρίου 1935 είναι Μέλος της Βρετανικής Ακαδημίας και Διακεκριμένος Καθηγητής της ανθρωπολογίας και γεωγραφίας στο Ερευνητικό Κέντρο Αποφοίτων του Πανεπιστημίου Σίτι της Νέας Υόρκης. Έλαβε το Διδακτορικό του στη γεωγραφία από το Πανεπιστήμιο του Κέιμπριτζ , το 1961. Ο Xάρβεϊ έχει συγγράψει πολλά βιβλία και δοκίμια, στα οποία διαπραγματεύεται την ανάπτυξη της σύγχρονης γεωγραφίας ως ακαδημαϊκό πεδίο. Είναι υπέρμαχος της ιδέας δικαίωμα στην πόλη.

Ο Χάρβεϊ καταχωρήθηκε στη 18η θέση της λίστας των συγγραφέων ανθρωπιστικών και κοινωνικών σπουδών, που έχουν χρησιμοποιηθεί περισσότερο σε βιβλιογραφικές αναφορές για το έτος 2007, όπως προέκυψε από τη μέτρηση των αναφορών σε ακαδημαϊκά περιοδικά, από τη βάση δεδομένων του Ινστιτούτου Επιστημονικών Πληροφοριών Τόμσον Ρόιτερς. Μερικοί καλλιτέχνες που επηρεάστηκαν από το έργο του Χάρβεϊ είναι η Ελίσεβα Λέβι από το Ισραήλ και ο Θίστερ Γκέιτς από το Σικάγο.
Σίντνεϊ Τζέικομπ

Ο Σίντνεϊ Τζέικομπ ("λατινικό αλφάβητο : Sydney Montague Jacob"), ( Νταλχάουζι, Βρετανική Ινδία, 28 Οκτωβρίου 1879 - Σάρεϊ, Ηνωμένο Βασίλειο, 14 Φεβρουαρίου 1977), ήταν Βρετανός πρωταθλητής της αντισφαίρισης που εκπροσωπούσε στο κύπελλο Ντέιβις και τους Ολυμπιακούς αγώνες την Ινδία.
Ποδοσφαιρική Ομοσπονδία Άγιου Χριστόφορου και Νέβις

Η Ποδοσφαιρική Ομοσπονδία Άγιου Χριστόφορου και Νέβις είναι το επίσημο διοικητικό όργανο για το άθλημα του ποδοσφαίρου στον Άγιο Χριστόφορο και Νέβις. Ιδρύθηκε το 1932. Είναι υπεύθυνη για τις εθνικές ομάδες ποδοσφαίρου και για τις τοπικές ποδοσφαιρικές διοργανώσεις.
1ο Γυμνάσιο Καβάλας

Το 1ο Γυμνάσιο Καβάλας είναι χτισμένο κατά τα έτη 1909-1910 που αυτό το κάνει το παλαιότερο Γυμνάσιο της πόλης.

Αρχικά ανήκε στη Μουσουλμανική Κοινότητα Καβάλας, η οποία συνεισέφερε με υποχρεωτικό έρανο και χρησιμοποιήθηκε ως τουρκικό σχολείο. Κατά τη διάρκεια των Βαλκανικών Πολέμων, ως Ελληνικό νοσοκομείο μέχρι το 1916. Όταν έγινε η ανταλλαγή πληθυσμών, η ιδιοκτησία του πέρασε στην Διαχείρισις Ανταλλάξιμου Περιουσίας (ΔΑΠ). Σε αυτό λειτούργησε το Γυμνάσιο Αρρένων της Καβάλας.

Σήμερα στεγάζει το 1ο Γυμνάσιο Καβάλας. Έχει πολλά χαρακτηριστικά του πρώτου εθνικού στυλ οθωμανικής αρχιτεκτονικής (γνωστή και ως Οθωμανική Αρχιτεκτονική Αναγέννηση), όπως τα γεισώματα, τα οποία έχουν επίσης ξύλινους κιλλίβαντες (φουρούσια). Έχει δεχθεί αρκετές επεμβάσεις στα χρόνια που ακολούθησαν.
Βάϊολετ Σταρ

Η Βάϊολετ Σταρ γεννήθηκε στις 23 Δεκεμβρίου 1996 στην Τάμπα της Φλόριντα και είναι Αμερικανίδα ηθοποιός ερωτικών ταινιών.
Μπρους Μακάντλες ΙΙ

Ο Μπρους Μακάντλες ΙΙ ("Bruce McCandless II", 8 Ιουνίου 1937 - 21 Δεκεμβρίου 2017) ήταν Αμερικανός αεροπόρος, ηλεκτρολόγος μηχανικός και αστροναύτης της ΝΑΣΑ. To 1984, κατά την διάρκεια της πρώτης από τις δυο διαστημικές αποστολές του, πραγματοποίησε την πρώτη ελεύθερη πτήση με τη χρήση της επανδρωμένης μονάδας ελιγμού.
Ραμές Κρίσναν

Ο Ραμές Κρίσναν ("λατινικό αλφάβητο : Ramesh Krishnan, Ταμίλ : ரமேஷ் கிருஷ்ணன்"), γεννημένος στις 5 Ιουνίου 1961, είναι Ινδός πρώην πρωταθλητής της αντισφαίρισης και μετέπειτα προπονητής. Ως νεαρός παίκτης στα τέλη της δεκαετίας του '70, κέρδισε τους τίτλους του απλού των αγώνων τόσο στο Γουίμπλετον όσο και στο γαλλικό ανοιχτό πρωτάθλημα. Έπαιξε στα προημιτελικά σε τρία τουρνουά Γκραντ σλαμ στη δεκαετία του 1980 και ήταν ένα μέρος της ινδικής ομάδας του κυπέλλου Ντειβις που έφτασε στον τελικό το 1987. Ο Κρίσναν νίκησε, επίσης, τον No 1 τότε στον κόσμο, Ματς Βίλαντερ, στο όπεν Αυστραλίας του 1989.
Μιχαήλ Γαβράς

Ο Μιχαήλ Γαβράς (π. 1290 - μετά το 1350) ήταν Βυζαντινός αξιωματούχος και συγγραφέας. Απλός γραφέας στην αυτοκρατορική γραμματεία, η ζωή του είναι σχετικά άγνωστη, με εξαίρεση την ογκώδη αλληλογραφία του. "Ο παραγωγικότερος εκ των Βυζαντινών επιστολογράφων", σύμφωνα με τον Άντονι Μπράιερ, οι 462 επιστολές του Γαβρά εκτείνονται κατά την διάρκεια της περιόδου μεταξύ 1305-1341, ενώ μεταξύ των 111 αλληλογράφων του περιλαμβανόταν η πλειοψηφία των σημαντικότερων πολιτικών και λογοτεχνικών προσωπικοτήτων εκείνης της περιόδου. Είχε, επίσης, έναν αδερφό, τον Ιωάννη, ο οποίος συνέγραψε θεολογική πραγματεία εναντίον των δογμάτων του Γρηγορίου Παλαμά.
Σεβγκιούλ Ουλουντάγ

Η Σεβγκιούλ Ουλουντάγ (τούρκικα: Sevgül Uludağ, γεννημένη στις 15 Οκτωβρίου 1958) είναι Τουρκοκύπρια δημοσιογράφος και ακτιβίστρια για την ειρήνη και τον φεμινισμό. Έχει επανειλημμένως γίνει στόχος απειλών θανάτου από ακροδεξιούς και στρατιωτικούς κύκλους των Τουρκοκυπρίων, ενώ έχει προπηλακιστεί λεκτικά μια φορά από μια ομάδα Ελληνοκύπριων εθνικιστών φοιτητών.
Κοένρεντ της Νορθουμβρίας

Ο Κοένρεντ της Νορθουμβρίας ("Coenred", πέθανε το 718) βασιλιάς της Νορθουμβρίας (716 - 718) ήταν διάδοχος του Όσρεντ της Νορθουμβρίας, ο συγγραφέας Ιωάννης του Φορντάν αναφέρει ότι ο Κοένρεντ ήταν ο δολοφόνος του. Ανήκε σε δευτερεύοντα κλάδο του βασιλικού Οίκου της Βερνικίας, μακρινός πρόγονος του ήταν ο Ίδα της Βερνικίας, ο Κοένρεντ ήταν ο πρώτος από τον κλάδο του που βασίλευσε στην Νορθουμβρία. Τα "Χρονικά του Ούλστερ" καταγράφουν τον θάνατο του Κάθγουιν βασιλιά των Σαξόνων (718), τον συσχετίζουν πιθανότατα με τον Κοένρεντ.
Ο Γουλιέλμος του Μαλμέσμπορρι περιγράφει τον Κοένρεντ ότι ανήκε στην "ίδια πάστα με τον Όσρεντ" δηλαδή φιλόδοξος, σκληρός, ενεργητικός και πολεμοχαρής. Ο τρόπος θανάτου του είναι άγνωστος, τον διαδέχθηκε ο Όσρικ της Νορθουμβρίας αδελφός του Όσρεντ και εκείνον με την σειρά του διαδέχθηκε ο Κέολγουλφ της Νορθουμβρίας αδελφός του Κοένρεντ.
Ντόριαν Γκρέυ

Ο Ντόριαν Γκρέυ είναι ο κύριος πρωταγωνιστής στο μυθιστόρημα του Όσκαρ Ουάιλντ "Το Πορτραίτο του Ντόριαν Γκρέυ" το 1891. Ο Ντόριαν Γκρέυ είναι εκθαμβωτικά όμορφος, ευκολόπιστος, πλούσιος νεαρός Βικτοριανός τζέντλεμαν. Ερωτεύεται και αφοσιώνεται στη Σίβυλλα Βέην. Ο Ντόριαν έχει δύο φίλους, τον Μπάζιλ και το Χένρυ. Ο Μπάζιλ είναι ένας καλλιτέχνης που σχεδιάζει ένα πορτραίτο του Ντόριαν που δίνει έμφαση στη νεότητά του, την ευγένειά του, και στη φυσική ομορφιά του. Ο Χένρυ είναι ένας φίλος κυνικής φύσεως.
Γερόνησος

Η Γερόνησος είναι ένα μικρό νησί που βρίσκεται στη δυτική ακτή της Κύπρου, περίπου 18 χιλιόμετρα βόρεια της Πάφου. Ακατοίκητο από τον 15ο αιώνα, πρόσφατες ανασκαφές αποκάλυψαν ότι είχε κάποτε ένα ιερό αφιερωμένο στον Απόλλωνα στην ύστερη ελληνιστική περίοδο.
Άνα Μαρία Σούα

Η Άνα Μαρία Σούα (Ana María Shua) γεννήθηκε στο Μπουένος Άιρες στις 22 Απριλίου 1951. Το πραγματικό της όνομα είναι Ana María Schoua.
Γκαντούλκα

thumb |Γκαντούλκα
Η γκαντούλκα () είναι ένα παραδοσιακό όργανο με χορδές. Οι εναλλακτικές ορθογραφίες της "gadulka" είναι "gǎdulka", "gudulka" και "g'dulka". Το όνομά της προέρχεται από μια ρίζα που σημαίνει "να κάνει θόρυβο, βουητό ή buzz". Η γκαντούλκα αποτελεί αναπόσπαστο κομμάτι των βουλγαρικών παραδοσιακών οργανικών σχημάτων, που παίζονται συνήθως στο πλαίσιο της χορευτικής μουσικής.

Η γκαντούλκα συνήθως έχει τρεις (μερικές φορές τέσσερις ή πέντε Mincho Minchev) κύριες χορδές και έως και δεκαέξι συμπαθητικές χορδές συντονισμού κάτω από την εισαγωγή του θρυλικού Mincho Nedyalkov. Μόνο τις κύριες μελωδικές χορδές αγγίζουν τα δάχτυλα του παίκτη και οι χορδές δεν πιέζονται ποτέ καθόλου για να αγγίξουν το λαιμό. Η γκαντούλκα κρατιέται κατακόρυφα, με το τόξο να κρατιέται κάθετα.
Υπάρχει μια μικρότερη παραλλαγή του οργάνου στην περιοχή Δοβρουτσά χωρίς καθόλου συμπαθητικές χορδές.

Η γκαντούλκα σχετίζεται με το ρωσικό gudok. Μια άλλη πιθανή προέλευση της γκαντούλκας μπορεί να είναι η βυζαντινή λύρα, της βυζαντινής αυτοκρατορίας του 9ου αιώνα μ.Χ. Παρόμοια παραμορφωμένα όργανα και απόγονοι λυρών συνεχίζουν να παίζονται στη Μεσογειακή λεκάνη και στα Βαλκάνια μέχρι σήμερα, όπως η Κρητική λύρα στην Κρήτη και τα Δωδεκάνησα της Ελλάδας, η Λύρα Καλαβρίας στην Καλαβρία της Ιταλίας και ο Κεμεντζές στην Κωνσταντινούπολη της Τουρκίας.
Ένας μουσικός δρόμου στην [[Τουλούζη]] της [[Γαλλία]]ς, παίζει γκαντούλκα.
== Παραπομπές ==
Μισέλ Βιβιορκά

Ο Μισέλ Βιβιορκά ("Michel Wieviorka") είναι Γάλλος κοινωνιολόγος. Διδάσκει κοινωνιολογία στην École des hautes études en sciences sociales (EHESS), στο Παρίσι. Ο Βιβιορκά έχει ασχοληθεί ερευνητικά με τα κοινωνικά κινήματα, τον ρατσισμό, την τρομοκρατία, τη δημοκρατία και τη θεωρία της κοινωνικής αλλαγής.

Ο Μισέλ Βιβιορκά είναι ο γιος εβραϊκής οικογένειας, επιζώντων του Ολοκαυτώματος. Υπήρξε μαθητής του Αλέν Τουρέν και είναι ένας από τους πιο αναγνωρισμένους κοινωνιολόγους και ευρέως γνωστούς διανοούμενους στη Γαλλία και στο εξωτερικό. Τα έργα του έχουν μεταφραστεί σε πολλές γλώσσες.

Μαζί με τον Τουρέν και τον François Dubet, ο Βιβιορκά ανέπτυξε τη μέθοδο της κοινωνιολογικής παρέμβασης "(intervention sociologique)" και την εφάρμοσε στη μελέτη των μαχητικών κοινωνικών κινημάτων, όπως στο γαλλικό αντιπυρηνικό κίνημα, στις φοιτητικές οργανώσεις αλλά και στη γνωστή Αλληλεγγύη (συνδικάτο της Πολωνίας). Ακολουθώντας την κλασική έννοια του Μαξ Βέμπερ περί ερμηνευτικής κοινωνιολογίας (verstehende Soziologie), η κοινωνιολογική παρέμβαση στοχεύει στην κατανόηση της υποκειμενικής λογικής των δρώντων μέσα σε ένα πλάισιο μεγαλύτερων κοινωνικών συγκρούσεων.

Διετέλεσε πρόεδρος της Παγκόσμιας Κοινωνιολογικής Εταιρείας (International Sociological Association) για την περίοδο 2006-2010.
Τρεις Μάγοι

Οι Τρεις Μάγοι σε βυζαντινό ψηφιδωτό στη [[Άγιος Απολλινάριος ο νέος|νέα βασιλική του Αγίου Απολλιναρίου]], στη [[Ραβέννα]] (περ. 565, αποκαταστάθηκε τον 18ο αιώνα). Στη βυζαντινή τέχνη οι Μάγοι απεικονίζονται συνήθως όπως εδώ, με [[Περσία|περσική]] ενδυμασία, που περιλαμβάνει κάπες και [[Φρυγικός σκούφος|φρυγικούς σκούφους]].

Οι Τρεις Μάγοι, αποκαλούμενοι και «Τρεις Βασιλείς» ή «σοφοί», αναφέρονται στο Κατά Ματθαίον Ευαγγέλιον και στη χριστιανική παράδοση ως διακεκριμένοι ξένοι που επισκέφθηκαν τον Ιησού Χριστό μετά τη γέννησή του, προσφέροντάς του ως δώρα χρυσό, λιβάνι και σμύρνα. Αποτελούν συνήθεις μορφές στα πλαίσια του εορτασμού των Χριστουγέννων και σημαντικό στοιχείο της χριστιανικής παραδόσεως.

Το "Κατά Ματθαίον" είναι το μόνο από τα τέσσερα κανονικά Ευαγγέλια που αναφέρει τους Μάγους. Γράφει ότι ήρθαν «από την ανατολή» για να προσκυνήσουν τον «Βασιλέα των Ιουδαίων» ("Ματθ." β΄ 1-2). Δεν αναφέρει πουθενά τον αριθμό των Μάγων, αλλά τα περισσότερα χριστιανικά δόγματα υιοθέτησαν στην παράδοσή τους ότι ήταν τρεις, βασιζόμενα στην παρεχόμενη πληροφορία ότι προσέφεραν τρία δώρα. Αλλά στις μονοφυσιτικές συριακές εκκλησίες οι Μάγοι είναι συχνά δώδεκα. Ο χαρακτηρισμός τους ως βασιλέων σε μεταγενέστερα χριστιανικά κείμενα οφείλεται πιθανώς στον στίχο 11 του εβδομηκοστού πρώτου ψαλμού του Δαβίδ: "«καὶ προσκυνήσουσιν αὐτῷ πάντες οἱ βασιλεῖς τῆς γῆς»".
Δικαίωμα στην πόλη

μικρογραφία|
Village défendu. Guy Debord 1953.jpg
Το δικαίωμα στην πόλη είναι μια ιδέα και ένα σύνθημα, που ειπώθηκε αρχικά από τον Ανρί Λεφέβρ στο βιβλίο "Le Droit à la ville" (μτφ από γαλλικά: Το Δικαίωμα στην πόλη) του 1968.
Κέολγουλφ της Νορθουμβρίας

Ο Κέολγουλφ της Νορθουμβρίας ("Ceolwulf", περί το 695 - 764) βασιλιάς της Νορθουμβρίας (729 - 731 και 732 - 737) ήταν αδελφός του Κοένρεντ της Νορθουμβρίας, διαδέχθηκε τον Όσρικ της Νορθουμβρίας ο οποίος τον είχε ορίσει διάδοχο πριν τον θάνατο του. Το 737 παραιτήθηκε από τον θρόνο για να αποσυρθεί στο μοναστήρι του Λίντισφαρν στο οποίο παρέμεινε μέχρι το τέλος της ζωής του, ο Βέδας στο έργο του "Εκκλησιαστική ιστορία" τον περιγράφει ως τον "πιο φωτεινό βασιλιά". Το Αγγλοσαξωνικό χρονικό αναφέρει για το γενεαλογικό του δέντρο : "ο Κέολγουλφ ήταν γιος του Κάθα, ο Κάθα ήταν γιος του Κάθγουιν, ο Κάθγουιν ήταν γιος του Λέολβαλντ, ο Λέολβαλντ ήταν γιος του Έγκβαλντ, ο Έγκβαλντ ήταν γιος του Άλντχελμ, ο Άλντχελμ ήταν γιος του Όκγκα, ο Όκγκα ήταν γιος του Ίδα της Βερνικίας, ο Ίδα ήταν γιος του Εόππα". 

Ο αδελφός του Κέολγουλφ Κοένρεντ της Νορθουμβρίας ανέβηκε στον θρόνο της Νορθουμβρίας (716) και βασίλευσε δυο χρόνια. Διάδοχος του Κέολγουλφ ήταν ο Όσρικ ο τελευταίος από τον κλάδο του Έθελρικ της Βερνικίας που βασίλευσε 10 χρόνια, λίγο πριν τον θάνατο του όρισε διάδοχο του τον Κέολγουλφ.
Μαρία του Γουόλθαμ

Η Μαρία του Γουόλθαμ (10 Οκτωβρίου 1344 - Σεπτέμβριος 1361) ήταν δούκισσα της Βρετάνης, κόρη του Εδουάρδου Γ΄ της Αγγλίας και της Φιλίππης του Αινώ.
Οτορίνο Ρεσπίγκι

Ο Οτορίνο Ρεσπίγκι ("Ottorino Respighi", 9 Ιουλίου 1879 – 18 Απριλίου 1936) ήταν Ιταλός συνθέτης και μουσικολόγος γνωστός, κυρίως, για τα συμφωνικά ποιήματα και τις όπερές του, έργα όπου κυριαρχούν μουσικά στοιχεία παλαιοτέρων περιόδων από αυτή στην οποία έζησε.
Seven Nation Army

Το "Seven Nation Army" (η και "7 Nation Army") είναι ένα τραγούδι του αμερικανικού rock συγκροτήματος The White Stripes, το οποίο συμπεριλήφθηκε στον δίσκο τους "Elephant", του 2003. Ένα μήνα πριν την κυκλοφορία του δίσκου, το τραγούδι κυκλοφόρησε και ως single, το πρώτο από τον εν λόγω δίσκο. Το single έφτασε στο νούμερο 1 των αμερικανικών "Billboard" Alternative Songs, θέση που διατήρησε για τρεις εβδομάδες. Το κομμάτι κέρδισε και Grammy στην κατηγορία Καλύτερο Rock Τραγούδι. 

Πρόκειται πιθανώς για το γνωστότερο τραγούδι του συγκροτήματος με κύριο χαρακτηριστικό του το riff του που ακούγεται σαν χαλί σχεδόν σε όλο το τραγούδι. Συχνά συγκαταλέγεται ανάμεσα στα σπουδαιότερα τραγούδια της δεκαετίας του 2000, ενώ λόγω της χαρακτηριστικής μελωδίας του riff, αυτή χρησιμοποιείται σε αθλητικά γεγονότα, καθώς και σε πολιτικές διαμαρτυρίας και πορείες, σε όλο τον κόσμο. Για την προώθηση του κομματιού κυκλοφόρησε και video clip.
Ντίνα ντε Μάρκο

Η Ντίνα ντε Μάρκο ("Dina de Marco", γεννημένη ως Ντινασάρ Νούνιες Χιμένες "Dinazar Nuñez Jiménez", 6 Ιουλίου 1937 - 17 Ιουνίου 1998) ήταν Μεξικανή ηθοποιός και σκηνοθέτρια. 

Γεννήθηκε στην Πόλη του Μεξικού το 1937. Σπούδασε στην ακαδημία του Αντρές Σολέρ. Ξεκίνησε την καριέρα της το 1958. Συμμετείχε σε πάνω από είκοσι τηλενουβέλες, εκ των οποίων στις "La Pícara Soñadora", "Alondra", "Sentimientos Ajenos" και στην τελευταία της τηλενουβέλα την "Esmeralda".

Ήταν παντρεμένη με τον ηθοποιό και σκηνοθέτη Ραφαέλ Μπανκέλς. Μαζί απέκτησαν έξι παιδιά, τον Χοσέ Μανουέλ, την Ροσίο, την Γιάνετ, την Μάρι Πας, τον Ραφαέλ Τζ. και την Αριάδνε. Η ντε Μάρκο πέθανε στις 17 Ιουνίου 1998 στην Πόλη του Μεξικού από καρκίνο σε ηλικία 60 ετών.
Όττο φαν Φέιν

Ο Όττο φαν Φέιν (φλαμανδικά: Otto van Veen, γνωστός επίσης και με τα εκλατινισμένα ονόματα Otto Venius ή Octavius Vaenius, (περ. 1556 – 6 Μαΐου 1629)) ήταν Φλαμανδός ζωγράφος, σχεδιαστής και Ουμανιστής, ο οποίος δραστηριοποιήθηκε κατά κύριο λόγο στην Αμβέρσα και στις Βρυξέλλες κατά τα τέλη του 16ου και τις αρχές του 17ου αιώνα. Είναι γνωστός κυρίως για το μεγάλο εργαστήριο που διατηρούσε στην Αμβέρσα, όπου δημιουργούσε βιβλία εμβλημάτων, αλλά και ως Δάσκαλος του Πέτερ Πάουλ Ρούμπενς. Ήταν καλλιτέχνης με σημαντικές κλασικές σπουδές ("pictor doctus"), γεγονός που απεικονίζεται στα εκλατινισμένα ονόματα που ο ίδιος επέλεξε να χρησιμοποιεί, κυρίως το "Octavius Vaenius", ενώ άσκησε σημαντική επιρροή στον νεαρό Ρούμπενς, ο οποίος ανέλαβε και ο ίδιος παρόμοιο ρόλο.
Επιχείρηση Κορωνίς

Η Επιχείρηση Κορωνίς (1948) ήταν στρατιωτική επιχείρηση που ξεκίνησε από τον Εθνικό στρατό εναντίον του βασικού οχυρού των κομμουνιστικών δυνάμεων κατά τον εμφύλιο πόλεμο (1946-1949). Οι οχυρώσεις των ανταρτών ήταν σε δύο γραμμές με ναρκοπέδια και καταφύγια. Οι αρχικές επιθέσεις από αέρος χρησιμοποιούσαν μικρού μεγέθους βόμβες και ανακριβή στόχευση, αλλά τελικά η συχνότητα των επιθέσεων υπερτριπλασιάστηκε. Μετά την εξουδετέρωση των ναρκοπεδίων, ο Εθνικός στρατός ξεκίνησε ταυτόχρονες επιθέσεις από δύο πλευρές. Στα νοτιοδυτικά, ο λόφος του Κλέφτη άλλαξε χέρια επανειλημμένα. Με βαρύτερες απώλειες εναντίον ενός αριθμητικά ανώτερου αντιπάλου, οι κομμουνιστές αντάρτες μετέφεραν τους τραυματίες και το πυροβολικό τους διασχίζοντας τα σύνορα με τη Λαϊκή Δημοκρατία της Αλβανίας, ενώ οι υπόλοιποι 8.000 υποχώρησαν στο όρος Βίτσι.
Οσούλφ της Νορθουμβρίας

Ο Οσούλφ της Νορθουμβρίας ("Oswulf", πέθανε το 759) βασιλιάς της Νορθουμβρίας (758 - 759) ήταν μεγαλύτερος γιος και διάδοχος του Έαντμπερτ της Νορθουμβρίας, διαδέχθηκε τον πατέρα του όταν αποφάσισε να αποσυρθεί στο μοναστήρι της Γιορκ στο οποίο ήταν αρχιεπίσκοπος ο αδελφός του Έκγκμπερτ της Γιορκ.
Σε αντίθεση με τον ισχυρό πατέρα του ο Οσούλφ δεν κατόρθωσε να διατηρηθεί στην εξουσία περισσότερο από έναν χρόνο, δολοφονήθηκε τον ίδιο χρόνο στις 24 Ιουλίου 759 στο Μάρκετ Γουέινγκτον από σωματοφύλακες του αντίπαλου βασιλικού οίκου. Ο μικρότερος αδελφός του Οσούλφ Οσουίν έπεσε σε μάχη τον Αύγουστο του 761 εναντίον του Έθελβαλντ Μόλλ της Νορθουμβρίας που τον διαδέχθηκε στον θρόνο.
Έαντμπερτ της Νορθουμβρίας

Ο Έαντμπερτ της Νορθουμβρίας ("Eadberht", ... - 20 Αυγούστου 768) βασιλιάς της Νορθουμβρίας (737 - 758) ήταν αδελφός του Έκγκμπερτ της Γιορκ και η περίοδος της βασιλείας του εμφανίζεται σαν η επιστροφή των αυτοκρατορικών επιδιώξεων της δυναστείας της Νορθουμβρίας και σαν εποχή μεγάλης ευημερίας. Αντιμετώπισε πολλές αντιστάσεις από αντίπαλες δυναστείες και τουλάχιστον δυο αντίπαλοι του σκοτώθηκαν κατά την διάρκεια της βασιλείας του, παραιτήθηκε (758) υπέρ του γιου του Oσούλφ της Νορθουμβρίας και αποσύρθηκε σαν μοναχός στην Γιορκ. Ο Έαντμπερτ έγινε βασιλιάς της Νορθουμβρίας μετά την δεύτερη παραίτηση του ξαδέλφου του Κέολγουλφ της Νορθουμβρίας προκειμένου να αποσυρθεί σε μοναστήρι στο Λίντισφαρν, σε αντίθεση με την πρώτη παραίτηση του Κέολγουλφ που είχε γίνει με την βία η δεύτερη έγινε ηθελημένα για χάρη του Έαντμπερτ. Ο πατέρας του Έαντμπερ Εάτα ήταν απόγονος του Ίδα της Βερνικίας μέσω του γιου του Όκγκα σύμφωνα με το Αγγλοσαξωνικό χρονικό ή του Έαντρικ σύμφωνα με την «Βρετανική Ιστορία».
Έθελβαλντ Μόλλ της Νορθουμβρίας

Ο Έθελβαλντ Μόλλ της Νορθουμβρίας, σφετεριστής βασιλιάς της Νορθουμβρίας (759-765), κατέλαβε βίαια τον θρόνο από τον νόμιμο βασιλιά Oσούλφ της Νορθουμβρίας γιο του Έαντμπερτ της Νορθουμβρίας ο οποίος είχε παραιτηθεί υπέρ του γιου του προκειμένου να αποσυρθεί στο μοναστήρι της Γιορκ. Η καταγωγή του και το γενεαλογικό του δέντρο είναι άγνωστα δεν ήταν σίγουρα απόγονος του Ίδα της Βερνικίας, πιθανότατα να ανήκε στον βασιλικό Οίκο της Ντέιρα ή σε κάποια άλλη ισχυρή οικογένεια ευγενών. Τα πρώτα χρόνια αντιμετώπισε την εξέγερση του Οσουίν αδελφού του προκατόχου του Οσούλφ, την αντιμετώπισε επιτυχώς και ο ίδιος ο Οσουίν δολοφονήθηκε (761). Η πολιτική ομάδα των "Ουτεναγκεμό" τον ανέτρεψε από τον θρόνο (765) και τον αντικατέστησε με τον Άλρεντ της Νορθουμβρίας έναν ευγενή των προηγούμενων βασιλέων, ο ίδιος ο Έθελβαλντ Μόλλ μετά την ανατροπή του αποσύρθηκε σε μοναστήρι μέχρι το τέλος της ζωής του. Ταυτίζεται με τον πατρίκιο Μολλ στον οποίο ο βασιλιάς Έαντμπερτ και ο αδελφός του Έκγκμπερτ της Γιορκ είχαν παραχωρήσει μεγάλες εκτάσεις γης στη σημερινή Γιορκσάιρ, ανήκαν στον αδελφό του Μόλλ ηγούμενο Φόρθρεντ.
Κάρελ Χούιφαρτς

Ο Κάρελ Χούιφαρτς (λανθασμένη προφορά "Γκόεϋβαρτς" ή "Γκαιβάερτς" Karel Goeyvaerts, 8 Ιουνίου 1923 – 3 Φεβρουαρίου 1993) ήταν Βέλγος συνθέτης, ο κυριότερος Φλαμανδός εκπρόσωπος της σειραϊκής μουσικής, στη δεκαετία του 1950.
Hey Hey, My My (Into the Black)

To "Hey Hey, My My (Into the Black)" είναι ένα τραγούδι που πρωτοερμηνεύθηκε και γράφτηκε από τον Καναδό μουσικό Νηλ Γιανγκ. Αυτό και μία ακουστική εκτέλεση του, το "My My, Hey Hey (Out of the Blue)", κυκλοφόρησαν στον live δίσκο του Γιανγκ, "Rust Never Sleeps", το 1979. Πρόκειται για ένα από τα πιο γνωστά κομμάτια του Γιανγκ, το οποίο αναβίωσε την καριέρα του τη στιγμή της κυκλοφορίας του. Το κομμάτι από τη στιγμή της κυκλοφορίας του έχει χρησιμοποιηθεί από διάφορα Μέσα, ενώ έχει εμπνεύσει μουσικούς διαφορετικών ειδών. 

Αξιοσημείωτο γεγονός για το τραγούδι είναι ότι στίχοι της ακουστικής εκδοχής γράφτηκαν από τον Κερτ Κομπέιν, στο σημείωμα που άφησε πριν αυτοκτονήσει, οι οποίοι έλεγαν: "it's better to burn out than to fade away". Αργότερα, ο Γιανγκ, αποκάλυψε πόσο συγκλονισμένος ήταν από αυτό το γεγονός, όπου το 1994, αφιέρωσε στον Κομπέιν, τον δίσκο του "Sleeps with Angels".
Ύψαλα

Τα Ύψαλα (τουρκικά: "İpsala") είναι μια πόλη και περιοχή της επαρχίας της Αδριανούπολης στην ανατολική Θράκη. Είναι η θέση ενός από τους κύριους συνοριακούς σταθμούς ελέγχου μεταξύ Ελλάδας και Τουρκίας. Ο πληθυσμός της πόλης είναι 8.332 (η πόλη) και 30.112 (η περιοχή). Ο επαρχιακός δρόμος D-110 (ευρωπαϊκή διαδρομή) συνδέει το συνοριακό σημείο ελέγχου Υψάλων με την Ραιδεστό στην ακτή της θάλασσας του Μαρμαρά.
Βέντλαντ

Το Βέντλαντ (γερμανικά: "Wendland") είναι μια περιοχή στη Γερμανία στα σύνορα των σημερινών κρατιδίων του Βραδεμβούργου, του Μεκλεμβούργου-Δυτικής Πομερανίας, της Κάτω Σαξονίας και της Σαξονίας-Άνχαλτ. Κέντρο του είναι το Ανοβεριανό Βέντλαντ στην επαρχία Λούχοφ-Ντάνενμπεργκ στην Κάτω Σαξονία.

Το 2012 το κράτος της Κάτω Σαξονίας όρισε τα χωριά "Ρούντλινγκ" στο Ανοβεριανό Βέντλαντ για τον γερμανικό κατάλογο υποψήφιων για μελλοντικά μνημεία παγκόσμιας κληρονομιάς της UNESCO. Μεταγενέστερες αποφάσεις που θα καθόριζαν την επιτυχία αυτής της προσφοράς θα πραγματοποιούνταν το 2013 στη διάσκεψη των υπουργών Παιδείας ("Kultusministerkonferenz") και όχι νωρίτερα από το 2017 από την UNESCO.
Σταν Γκολεστάν

Ο Σταν Γκολεστάν (Stan Golestan, Βασλούι 7 Ιουνίου 1875 – Παρίσι 21 Απριλίου 1956) ήταν Ρουμάνος συνθέτης και μουσικοκριτικός.
Ραμανάθαν Κρίσναν

Ο Ραμανάθαν Κρίσναν ("λατινικό αλφάβητο : Ramanathan Krishnan, Ταμίλ : இராமநாதன் கிருஷ்ணன்"), (γεννήθηκε στις 11 Απριλίου 1937, Boothapandi Village, Nagercoil, Ινδία), είναι Ινδός πρώην πρωταθλητής της αντισφαίρισης και μετέπειτα προπονητής. Ήταν από τους κορυφαίους παίκτες στον κόσμο στη δεκαετία του 1950 και του 1960. Ήταν δύο φορές στα ημιτελικά του Γουίμπλεντον το 1960 και το 1961, φτάνοντας μέχρι το No 6 στον κόσμο.

Πατέρας του ήταν ο Τεκανσί Κρισνάιγιερ Ραμανάθαν παλαίμαχος παίκτης και προπονητής της αντισφαίρισης, και γιος του ο Ραμές Κρίσναν. Σήμερα ζει στην Τσενάι, όπου διαχειρίζεται ένα γραφείο διανομής φυσικού αερίου. Στις 25 Ιουλίου 2012 επανέκδοσε το πρώτο εβδομαδιαίο αθλητικό περιοδικό στην αγγλική γλώσσα, το "Sportstar". Μαζί με τον γιό του έχουν ακαδημία αντισφαίρισης.
Αλιμενταριά

Η Αλιμενταριά (τουρκικά: İç Ada), είναι νησίδα της Τουρκίας κοντά στην Κας (αρχαία Αντίφελλος), στην ομώνυμη περιοχή της επαρχίας Αττάλειας. Βρίσκεται στην ανατολική Μεσόγειο Θάλασσα, περίπου πέντε ναυτικά μίλια δυτικά-νοτιοδυτικά του νησιού Καράβολα, και περίπου στα μισά της διαδρομής μεταξύ της Καράβολας και της ελληνικής νησίδας Στρογγυλή. Το νησί έχει το σχήμα ενός ορθογωνίου τριγώνου που απλώνεται κατά μήκος ενός βορειοανατολικού-νοτιοδυτικού άξονα, του οποίου τα σκέλη έχουν 2,5 και 1,2 χιλιόμετρα μήκος. Διαχωρίζεται από την ηπειρωτική χώρα από πλάτος 150 μέτρων. Η Αλιμενταριά είναι ακατοίκητη και καλύπτεται με μακία.

Ήταν πεδίο αντιπαράθεσης μεταξύ της Ιταλίας και της Τουρκίας μετά την ιταλική κατάληψη του Καστελορίζου, η Συνθήκη του 1932 μεταξύ Ιταλίας και Τουρκίας, η οποία όριζε τα θαλάσσια σύνορα μεταξύ των δύο δυνάμεων το ανέθεσε στην Τουρκία.

Κατηγορία:Αττάλεια
Βένδες

Οι Βένδες (παλαιά αγγλικά: "Winedas", παλαιά σκανδιναβικά: "Vindr", γερμανικά: "Wenden", "Winden", δανικά: "vendere", σουηδικά: "vender", πολωνικά: "Wendowie") είναι ιστορική ονομασία των Δυτικών Σλάβων που ζούσαν κοντά στις γερμανικές οικιστικές περιοχές. Ο όρος δεν αναφέρεται σε έναν ομοιογενή λαό, αλλά σε διάφορους λαούς, φυλές ή ομάδες ανάλογα με το πού και πότε χρησιμοποιείται.

Στον Μεσαίωνα ο όρος "Βένδες" αναφέρεται συχνά σε Δυτικούς Σλάβους που κατοικούσαν στην Αγία Ρωμαϊκή Αυτοκρατορία, αν και όχι πάντα. Η ονομασία πιθανώς παρέμεινε στις φιννικές γλώσσες (φινλανδικά: "Venäjä", εσθονικά: "Vene", καρελικά: "Veneä") που δηλώνει τη Ρωσία.
Γασσανίδες

Οι Γασσανίδες (αγγλικά: Ghassanids, αραβικά: الغساسنة , προφορά: αλ-Γκασασίνα, επίσης Μπανού Γκασσάν, δηλ. φυλή Γκασσάν, γιοι του Γκασσάν) ήταν αραβικό βασίλειο, που ιδρύθηκε από απογόνους της φυλής Αζντ από την Υεμένη, που μετανάστευσε στις αρχές του 3ου αιώνα στην περιοχή του Λεβάντε, όπου κάποια μέλη της φυλής συγχωνεύθηκαν με εξελληνισμένες χριστιανικές κοινότητες της περιοχής και προσηλυτίστηκαν στο Χριστιανισμό τους πρώτες αιώνες μ.Χ., ενώ άλλα μέλη της φυλής πιθανόν να ήταν ήδη χριστιανοί, πριν αρχίσουν τη μετανάστευσή τους στα βόρεια για ν΄ αποφύγουν τις θρησκευτικές διώξεις στην περιοχή της Αραβίας.

Μετά την εγκατάσταση στο Λεβάντε, οι Γασσανίδες έγιναν εξαρτημένο κράτος (κράτος-πελάτης) της Ανατολικής Ρωμαϊκής Αυτοκρατορίας και πολέμησαν στο πλευρό της εναντίον των Σασσανιδών Περσών και των Αράβων υποτελών τους, Λαχμιδών. Τα εδάφη των Γασσανιδών είχαν επίσης το ρόλο της ζώνης προστασίας για τα εδάφη που είχαν προσαρτήσει οι Ρωμαίοι, ενάντια στις επιδρομές φυλών των Βεδουίνων.

Λίγοι Γασσανίδες έγιναν μουσουλμάνοι μετά την ισλαμική κατάκτηση. Οι περισσότεροι Γασσανίδες παρέμειναν Χριστιανοί και ενσωματώθηκαν σε κοινότητες χριστιανών Μελκιτών και χριστιανών της Συριακής Ορθόδοξης Εκκλησίας που διαβιούσαν σε εδάφη της σημερινής Ιορδανίας, Παλαιστίνης, Συρίας και Λιβάνου.
Ευάγγελος Πεντάρης

Ο Ευάγγελος Πεντάρης (1933) είναι Έλληνας πολιτικός και πλοίαρχος του εμπορικού ναυτικού.
Κοσί Αγκασά

Ο Κοσί Αγκασά, γεννημένος στις 2 Ιουλίου 1978 στη Λομέ, είναι πρώην Τογκολέζος ποδοσφαιριστής, ο οποίος αγωνιζόταν στην θέση του τερματοφύλακα.
Λόγος Απειλή

Ο Χρήστος Καλιαμπάκας (Κοζάνη, 1986), ευρύτερα γνωστός ως Λόγος Απειλή, είναι Έλληνας ράπερ και μέλος των συγκροτημάτων Ladose και Απέχεις. Γεννήθηκε στην Κοζάνη όπου και μεγάλωσε. Είναι επίσης ιδρυτικό μέλος της δισκογραφικής I Am Hip Hop.
Παναγιώτης Κρητικός

Ο Παναγιώτης Κρητικός του Νικολάου (1937) είναι Έλληνας δικηγόρος, πολιτικός επιστήμονας, οικονομολόγος, συγγραφέας και πολιτικός. Διατέλεσε βουλευτής Β΄ Πειραιώς του ΠΑΣΟΚ από το 1977 έως το 2004 και αντιπρόεδρος της Βουλής από το 1981 έως το 2000 (μεταξύ 1993 και 2000, Α΄ αντιπρόεδρος).
In the Pines

To "In the Pines" (γνωστό και ως "Where Did You Sleep Last Night?" ή και "Black Girl") είναι ένα παραδοσιακό αμερικανικό τραγούδι, το οποίο προέρχεται από δύο άλλα τραγούδια το "In the Pines" και το "The Longest Train", των οποίων είναι άγνωστος ο συνθέτης και χρονολογείται τουλάχιστον από τη δεκαετία του 1870. Το κομμάτι έχει απαλαχιανές ρίζες.

Πολλοί καλλιτέχνες διαφορετικών ειδών το έχουν διασκευάσει και το έχουν ηχογραφήσει. Περισσότερο το κομμάτι έχει συνδεθεί με την εκτέλεση των Lead Βelly και Μπιλ Μονρό. Άλλη αξιοσημείωτη διασκευή έγινε από τους The Four Pennies, η οποία κυκλοφόρησε και ως single και έφτασε στην πρώτη εικοσάδα των βρετανικών charts. Επίσης, άλλη μία αξιόλογη εκτέλεση ήταν μία ζωντανή εκτέλεση των Nirvana, το 1993.
Γιόχαν Άουγκουστ Μπρίνελ

Γιόχαν Άουγκουστ Μπρίνελ (αγγλ. Johan August Brinell, 19 Ιούνιος 1849 - 17 Νοέμβριος 1925) ήταν Σουηδός μεταλλουργός και μηχανικός. Είναι γνωστός ως ο δημιουργός, μιας μη καταστροφικής μεθόδου για την μέτρηση της επιφανειακής σκληρότητας μεταλλικών υλικών, γνωστή ως η δοκιμή σκληρότητας Μπρίνελ. Το όνομά του επίσης έχει αποδοθεί τιμητικά στην περιγραφή ενός μηχανισμού αποτυχίας των επιφανειών υλικού που είναι γνωστή ως Brinelling.
εναλλ.=Μηχανή Μπρινελ που χρησιμοποιείται για τη μέτρηση της σκληρότητας των μετάλλων.|μικρογραφία|500x500εσ|Μηχανή Μπρίνελ που χρησιμοποιείται για τη μέτρηση της σκληρότητας των μετάλλων.
Φουσέ-Αρέζ

Το Φουσέ-Αρέζ () είναι πόλη και δήμος στον Νομό Σκόδρας στη βόρεια Αλβανία. Σχηματίστηκε στη μεταρρύθμιση της τοπικής αυτοδιοίκησης το 2015 από τη συγχώνευση των πρώην δήμων Μπλερίμ, Φιερζέ, Φουσέ-Αρέζ, Ιμπαλέ και Τσαφέ-Αρίμ, που έγιναν δημοτικές ενότητες. Η έδρα του δήμου είναι η πόλη Φουσέ-Αρέζ. Ο συνολικός πληθυσμός είναι 7.405 κάτοικοι (απογραφή του 2011) και μια συνολική έκταση 540,42 τ.χλμ. Ο πληθυσμός του πρώην δήμου κατά την απογραφή του 2011 ήταν 2.513 κάτοικοι. Η πόλη βρίσκεται κατά μήκος ενός μακρύ δρόμου, που συνδέει καταστήματα, διαμερίσματα και σπίτια.
Du hast

Το "Du hast" είναι ένα τραγούδι του γερμανικού industrial metal συγκροτήματος Rammstein, το οποίο συμπεριλήφθηκε στον δεύτερο δίσκο τους "Sehnsucht", το 1997. Το τραγούδι κυκλοφόρησε και ως single, το δεύτερο από τον εν λόγω δίσκο, το οποίο έφτασε στο νούμερο 2 των καναδικών charts και στο νούμερο 5 των γερμανικών charts. Στα αμερικανικά Billboard Mainstream Rock Songs, έφτασε στο νούμερο 20, ενώ στα βρετανικά έφτασε έως και το νούμερο 186. 

Πρόκειται για ένα από τα πιο γνωστά τραγούδια του σχήματος, το οποίο έχει συμπεριληφθεί και σε αρκετά soundtrack ταινιών, όπως στο "The Matrix" και το "How High". Ο τίτλος του τραγουδιού, παραπέμπει και στο ομόφωνο "hasst", το οποίο στα γερμανικά σημαίνει "μισώ". Η πρώτη ζωντανή εκτέλεση του κομματιού έγινε στις 15 Μαΐου του 1997, στο Άμστερνταμ. Για την προώθηση του κομματιού κυκλοφόρησε και video clip. Η 20η θέση στα Mainstream Rock Songs, είναι η υψηλότερη θέση γερμανόφωνου τραγουδιού σε αυτά τα charts.
Smack My Bitch Up

To Smack My Bitch Up είναι τραγούδι του βρετανικού rave συγκροτήματος The Prodigy, το οποίο συμπεριλήφθηκε στον τρίτο δίσκο τους "The Fat of the Land", το 1997. Την ίδια χρονιά κυκλοφόρησε και ως single από τον εν λόγω δίσκο, το οποίο ήταν το τρίτο και το τελευταίο από αυτόν. Το single έφτασε στο νούμερο 1 των ισπανικών και των φινλανδικών charts. Ενώ στα αμερικανικά "Billboard Hot 100", έφτασε στο νούμερο 89 και στα βρετανικά charts έφτασε στο νούμερο 8.

Το τραγούδι προκάλεσε συζήτηση λόγω του τίτλου του, ενώ και το video clip που κυκλοφόρησε είχε βίαιες απεικονίσεις και σεξουαλικό περιεχόμενο. Παρ’ όλα αυτά πρόκειται για ένα από τα πιο γνωστά τραγούδια του συγκροτήματος, το οποίο, όμως, δεν συνάντησε τόση δημοτικότητα όση και τα προηγούμενα τους, ωστόσο απέκτησε cult following. Ενδεικτικό της δημοτικότητας του είναι ότι οι αναγνώστες του περιοδικού "Mixmag", το ψήφισαν ως το τρίτο σπουδαιότερο dance κομμάτι όλων των εποχών.
Τάγμα των Αγίων Όλγας και Σοφίας

Το Βασιλικόν Οικογενειακόν Τάγμα των Αγίων Όλγας και Σοφίας ήταν τάγμα της ελληνικής βασιλικής οικογένειας. Το διάστημα κατά το οποίο βρισκόταν σε ισχύ, αποτελούσε το δεύτερο σε βαθμό παράσημο του νεοελληνικού κράτους και του ελληνικού στέμματος μετά το Τάγμα του Σωτήρος. Ιδρύθηκε τον Ιανουάριο του 1936 από τον βασιλέα Γεώργιο Β΄ στη μνήμη της γιαγιάς του (βασίλισσας Όλγας) και της μητέρας του (βασίλισσας Σοφίας). Το αντίστοιχο Τάγμα των Αγίων Γεωργίου και Κωνσταντίνου προορίζεται για άνδρες. Το τάγμα δεν απονέμεται από το 1975 από το ελληνικό κράτος μετά την κατάργηση της μοναρχίας.
Αντώνιος-Γρηγόριος Βουτσίνος

Ο Αντώνιος-Γρηγόριος Βουτσίνος (1891 – 1968) ήταν Έλληνας καθολικός ιερέας και αρχιεπίσκοπος.
Ιωάννης Χαραμής

Ο Ιωάννης Χαραμής (1904-1978) ήταν Έλληνας οφθαλμίατρος, καθηγητής πανεπιστημίου και ακαδημαϊκός.

Ο Χαραμής γεννήθηκε στην Αθήνα. Σπούδασε ιατρική στο Πανεπιστήμιο Αθηνών. Σταδιοδρόμησε ως καθηγητής της οφθαλμολογίας στο Πανεπιστήμιο Αθηνών από το 1948 μέχρι το 1969. Προηγουμένως ίδρυσε το 1932 και διεύθυνε την Οφθαλμολογική Κλινική του Νοσοκομείου του Ερυθρού Σταυρού στην Αθήνα. Ο Ι. Χαραμής υπήρξε σημαντικός παράγοντας της προόδου της ελληνικής οφθαλμολογίας στον 20ό αιώνα και της προβολής της διεθνώς. Συνέγραψε πανεπιστημιακά συγγράμματα, όπως το "Η χειρουργική των οφθαλμών".

Ο Ιωάννης Χαραμής διετέλεσε Υπουργός Προνοίας στην υπηρεσιακή κυβέρνηση του 1961. Το 1967 εκλέχθηκε τακτικό μέλος της Ακαδημίας Αθηνών. Απεβίωσε στο Παρίσι σε ηλικία 74 ετών.
Έλφβαλντ Α΄ της Νορθουμβρίας

Ο Έλφβαλντ Α΄ της Νορθουμβρίας ("Ælfwald I", 759/767 - 23 Σεπτεμβρίου 788) βασιλιάς της Νορθουμβρίας (779 - 788) ήταν πιθανότατα γιος του Οσούλφ της Νορθουμβρίας και εγγονός του Έαντμπερτ της Νορθουμβρίας. Ο Έλφβαλντ διαδέχθηκε στον θρόνο τον Έθελρεντ Α΄ της Νορθουμβρίας γιο του Έθελβαλντ Μόλλ της Νορθουμβρίας μετά την εκθρόνιση του (778). Δολοφονήθηκε στις 23 Σεπτεμβρίου 788 στο Τσέστερ από τον κόμη Σίκγκα, τάφηκε στο αβαείο του Χέξαμ και αγιοποιήθηκε, τον διαδέχθηκε ο πρώτος ξάδελφος του Οσρέντ Β΄ της Νορθουμβρίας γιος του Άλρεντ της Νορθουμβρίας και της Οσφίγκου κόρης του Έαντμπερτ. Οι δυο γιοι του Έλφ και Έλφγουιν δολοφονήθηκαν υπό τις διαταγές του Έθελρεντ Α΄ της Νορθουμβρίας.
Οσρέντ Β΄ της Νορθουμβρίας

Ο Οσρέντ Β΄ της Νορθουμβρίας ("Osred II", πέθανε το 792), βασιλιάς της Νορθουμβρίας (789 - 790) ήταν γιος του Άλρεντ της Νορθουμβρίας και της Οσφιγκού κόρης του Έαντμπερτ της Νορθουμβρίας, διαδέχθηκε τον Έλφβαλντ Α΄ της Νορθουμβρίας γιο του αδελφού της μητέρας του Oσούλφ της Νορθουμβρίας που δολοφονήθηκε από τον κόμη Σίκγκα.
Ο Οσρέντ ο οποίος κατόρθωσε να ενώσει τις δυο αντιμαχόμενες παρατάξεις στην Νορθουμβρία παρέμεινε βασιλιάς μόνο έναν χρόνο, στην συνέχεια ανετράπη από τον Έθελρεντ Α΄ της Νορθουμβρίας γιο του Έθελβαλντ Μόλλ της Νορθουμβρίας και εξορίστηκε στην Νήσο του Μαν.
Επέστρεψε από την εξορία (792), το Αγγλοσαξωνικό χρονικό αναφέρει ότι δολοφονήθηκε την 18η μέρα πριν από την πρωτομηνιά του Οκτωβρίου και το σώμα του μεταφέρθηκε στο Τίνεμαουθ. Ακούγεται ότι δολοφονήθηκε ύστερα από διαταγή του ίδιου του βασιλιά Έθελρεντ ο οποίος είχε δολοφονήσει την προηγούμενη χρονιά τους Έλφ και Έλφγουιν γιους του Έλφβαλντ Α΄ (791) και είχε αποπειραθεί να δολοφονήσει τον μελλοντικό βασιλιά Ίρντγουλφ της Νορθουμβρίας (790).
Συμμαχική Κομαντατούρα

Η Συμμαχική Κομαντατούρα (γερμανικά: "Alliierte Kommandatura", ρωσικά: Межсоюзническая комендатура) ήταν το όργανο μέσω του οποίου οι τέσσερις δυνάμεις κατοχής Ηνωμένες Πολιτείες, Βρετανία, Γαλλία και Σοβιετική Ένωση ασκούσαν έλεγχο επί του Μείζονος Βερολίνου μετά τον Β΄ Παγκόσμιο Πόλεμο. Είχε τεθεί υπό το Συμμαχικό Συμβούλιο Ελέγχου, το οποίο εκτελούσε την ίδια λειτουργία για τη Γερμανία.

Στην κατεχόμενη Βιέννη, υπήρχε παρόμοια συμμαχική Κομαντατούρα, η οποία τελούσε υπό τη Συμμαχική Επιτροπή για την Αυστρία.
Οδός Αλί Ντεμί

Η Οδός Αλί Ντεμί () είναι σημαντική οδός των Τιράνων της Αλβανίας. Έλαβε την ονομασία της προς τιμήν του Αλί Ντεμί, ήρωα του Β΄ Παγκοσμίου Πολέμου. Αποτελεί σημαντική κεντρική οδό του ανατολικού τμήματος των Τιράνων, ενώ αποτελεί παρακλάδι της Λεωφόρου Μπαϊράμ Κουρί. Αριθμός πανεπιστημίων και κολλεγίων ευρίσκονται κατά μήκος της οδού. Επί της συγκεκριμένης οδού ευρίσκεται, επίσης, το Υπουργείο Εξωτερικών Υποθέσεων.
Πύργος του Ρήνου

Ο Πύργος του Ρήνου (Rheinturm) είναι το ψηλότερο κτίριο του Ντύσσελντορφ.

Για την κατασκευή του, που ξεκίνησε το 1979 και ολοκληρώθηκε το 1982, χρησιμοποιήθηκαν 7.500 κυβ. μέτρα σκυροδέματος. Το συνολικό του ύψος (μαζί με τις κεραίες ραδιοφώνου και τηλεόρασης που είναι τοποθετημένες στην κορυφή του) είναι 240,5 μ. ενώ το βάρος του ξεπερνά τους 22.000 τόνους. Στον Πύργο του Ρήνου υπάρχει περιστρεφόμενο εστιατόριο από όπου μπορεί κανείς να δει ολόκληρη την πόλη.
Νικόλαος Καλλικλής

Ο Νικόλαος Καλλικλής ήταν εξέχων ιατρός και αυλικός ποιητής, ο οποίος έδρασε στην βυζαντινή αυλή της Κωνσταντινούπολης κατά την διάρκεια των περιόδων βασιλείας του Αλεξίου Α΄ Κομνηνού (1081-1118) και Ιωάννη Β΄ Κομνηνού (1118-1143).
Electromote

thumb|Το Electromote, Βερολίνο 1882.
Το Electromote ήταν το πρώτο όχημα τύπου τρόλεϊ, που κατασκεύασε ο Έρνστ Βέρνερ φον Ζίμενς (Ernst Werner von Siemens) και τέθηκε σε λειτουργία πειραματικά από τις 29 Απριλίου μέχρι τις 13 Ιουνίου 1882, στο Halensee, ένα προάστιο του Βερολίνου. Ξεκινούσε από το σιδηροδρομικό σταθμό του Halensee και έκανε μια διαδρομή 540μ.

Το Electromote ήταν μια τετράτροχη άμαξα (landau - carriage), που είχε υποστεί μετατροπές για να λειτουργεί με ρεύμα. Ειδικότερα είχαν τοποθετηθεί στην άμαξα δύο ηλεκτρικοί κινητήρες των 2,2 kW, οι οποίοι μετέδιδαν την ισχύ με αλυσίδα κίνησης στους πίσω τροχούς. Το ρεύμα μεταφέρονταν στο όχημα από τα εναέρια καλώδια ηλεκτρικής ενέργειας με ένα καλώδιο που τραβούσε έναν μηχανισμό (Kontaktwagen), που βρισκόταν πάνω στα καλώδια. Η τάση του ρεύματος ήταν 550 βολτ DC.
Γκαστόν Τισαντιέ

Ο Γκαστόν Τισαντιέ (, 21 Νοεμβρίου 1843 – 30 Αυγούστου 1899) ήταν Γάλλος χημικός, μετεωρολόγος, αεροπόρος και εκδότης. Ο τίτλος τυχοδιώκτης μπορεί να προστεθεί στον κατάλογο των ιδιοτήτων του, μιας και κατάφερε να διαφύγει από το πολιορκούμενο Παρίσι μέσω αεροστάτου τον Σεπτέμβριο του 1870. Ίδρυσε και εξέδωσε το επιστημονικό περιοδικό "La Nature" και έγραψε αρκετά βιβλία.

Ο αδελφός του Αλμπέρ Τισαντιέ ήταν εικονογράφος, ενώ ο γιος του Πωλ έγινε και αυτός αεροπόρος.
Αλί Ντεμί

Ο Αλί Ντεμί (1918 - 1943) ήταν Αλβανός κομμουνιστής και αντιστασιακός κατά τη διάρκεια του Β΄ Παγκοσμίου Πολέμου. Γεννημένος το 1918 στις Φιλιάτες της Ελλάδας το 1918 και προερχόμενος από τους κόλπους της μειονότητας των Τσάμηδων, υπήρξε ένα από τα ιδρυτικά μέλη του ΚΚ Αλβανίας. Σκοτώθηκε το 1943 σε μάχη εναντίον των γερμανικών δυνάμεων.
Should I Stay or Should I Go

To "Should I Stay or Should I Go" είναι ένα τραγούδι του αγγλικού punk συγκροτήματος The Clash, το οποίο συμπεριλήφθηκε στον πέμπτο δίσκο τους, ονόματι "Combat Rock", του 1982. Την ίδια χρονιά κυκλοφόρησε και ως single, το οποίο έφτασε στο νούμερο 45 των αμερικανικών Billboard Hot 100 και στο νούμερο 17 των βρετανικών charts, μεταξύ άλλων. Αρχές του 1990, κυκλοφόρησε ξανά σε επανέκδοση, η οποία έφτασε στο νούμερο 1 των βρετανικών charts, το πρώτο που φτάνει εκεί από το συγκρότημα, το οποίο γενικότερα μπήκε σε δέκα χώρες στην πρώτη δεκάδα. Η επιτυχημένη αυτή δεύτερη επανέκδοση, οφείλεται εν μέρει σε μία διαφήμιση της Levi's, όπου χρησιμοποιούσε το τραγούδι.

Πρόκειται για ένα από τα πιο δημοφιλή τραγούδια του αγγλικού σχήματος. Το περιοδικό "Rolling Stone", το τοποθέτησε στον κατάλογό του με τα 500 Σπουδαιότερα Τραγούδια όλων των εποχών, στην 228η θέση. Το 2009, ο τηλεοπτικός σταθμός "VH1", το συμπεριέλαβε στη λίστα του με τα 100 Σπουδαιότερα Hard Rock Τραγούδια όλων των εποχών, κατατάσσοντας το στην 42η θέση. Το περιεχόμενο των στίχων έγειρε διάφορες συζητήσεις, αλλά ο Τζόουνς δήλωσε πως δεν έχει κάποιο αξιοπερίεργο περιεχόμενο, απλά είναι η μουσική που τους άρεσε να παίζουν. To riff του κομματιού χρησιμοποιήθηκε από τους One Direction, στο κομμάτι "Live While We're Young", γεγονός που προκάλεσε αντιδράσεις. Το κομμάτι έχει εμφανιστεί πολλάκις, σε κρίσιμες σκηνές, της δημοφιλούς σειράς του Netflix "Stranger Things".
Θεόδωρος Αρώνης

Ο Θεόδωρος Αρώνης (1903 – 13 Ιουλίου 1956) ήταν Έλληνας ηθοποιός του θεάτρου και σύζυγος από το 1934 της επίσης ηθοποιού [[Μαίρη Αρώνη|Μαίρης Αρώνη]. Έλαβε μέρος σε πολλές παραστάσεις του [[Εθνικό Θέατρο|Εθνικού Θεάτρου]] από το [[1932]] μέχρι και ένα έτος πριν τον πρόωρο θάνατό του, ο οποίος προήλθε από [[Καρκίνος (ασθένεια)|καρκίνο]].
Μάρκους Μπέμε

Ο Μάρκους Μπέμε (γερμ.: Marcus Böhme, 25 Αυγούστου 1985, Βερολίνο) είναι Γερμανός διεθνής πετοσφαιριστής, ο οποίος αγωνίζεται με τη φανέλα του Ολυμπιακού Πειραιώς στο Πρωτάθλημα Ελλάδας, στη θέση του κεντρικού.
Ρότμπολντ Α΄ της Προβηγκίας

Ο Ρότμπολντ Α΄ της Προβηγκίας, (Γαλλικά : "Rotbold I", πέθανε το 1008) μέλος του Οίκου των Μποζονιδών ήταν Κόμης της Προβηγκίας (993 - 1008) σε συμβασιλεία με τον ανεψιό του Γουλιέλμο τον Ευσεβή (993 - 1008).
Κάσπαξ

Ο Κάσπαξ (; - π. 1097/1098) ήταν Βυζαντινός ναύαρχος των τελών του 11ου αιώνα και ο οποίος έδρασε κατά την διάρκεια της περιόδου βασιλείας του Αλεξίου Α΄ Κομνηνού. 

Πέτυχε, μεταξύ άλλων, να ανακτήσει τον έλεγχο του συνόλου των νησιών του Αιγαίου Πελάγους, εκ των οποίων ορισμένα είχαν περιέλθει υπό τον έλεγχο του εμίρη της Σμύρνης, Τζαχά. Προς το 1098, ηγήθηκε του στόλου ο οποίος ενίσχυε τον Ιωάννη Δούκα, ο οποίος ηγείτο του βυζαντινού στρατού σε μια προσπάθεια ανακατάληψης του φυτικού τμήματος της Ανατολίας, το οποίο είχε καταληφθεί από τους Τούρκους. Αρχικώς, κατέλαβε την Σμύρνη, πόλη της οποίας όρισε ως κυβερνήτη τον Κάσπαξ. Ωστόσο, ο τελευταίος σύντομα φονεύθηκε από Μουσουλμάνο κάτοικο της πόλεως, με αποτέλεσμα, σε αντίποινα, οι δυνάμεις του να σφάξουν αριθμό κατοίκων, προτού ο Ιωάννης Δούκας πετύχει να επαναφέρει την τάξη, παρά τις αντίξοες συνθήκες.
ΡΙΚ2

Το ΡΙΚ2 (ΡΙΚ ΔΥΟ) είναι το δεύτερο τηλεοπτικό κανάλι του Ραδιοφωνικού Ιδρύματος Κύπρου.
Ρότμπολντ Β΄ της Προβηγκίας

Ο Ρότμπολντ Β΄ της Προβηγκίας, (Γαλλικά : "Rotbold II", πέθανε στις 22 Απριλίου 1015) μέλος του Οίκου των Μποζονιδών ήταν Κόμης της Προβηγκίας (1008 - 1015) σε συμβασιλεία με τον ξάδελφο του Γουλιέλμο τον Ευσεβή (1008 - 1015).
Μπάλια

Η Μπάλια ή Βάλια (τουρκικά: "Balya"), αναφερόμενη και ως Μπάλια Καραϊντίν ή Μπάλια Μαντέν (από το τουρκικό maden = μεταλλείο) και παλαιότερα ως η Περιχάραξις Μυσίας, είναι περιοχή, κωμόπολη και δήμος της Μικράς Ασίας και της σύγχρονης Τουρκίας και βρίσκεται ανάμεσα στις πόλεις, οι οποίες είναι γνωστές, με ελληνικές και τουρκικές ονομασίες, ως Αδριανού Θήραι ή "Αδριανού Πύλαι" ή "Παλαιόκαστρον" (τουρκικά: "Balıkesir", Μπαλικεσίρ ή Μπαλίκεσιρ), Προύσα (τουρκικά: "Bursa", "Μπούρσα") και "Κυδωνίες" (τουρκικά: "Ayvalık", Αϊβαλί) αντίστοιχα. Η "Μπάλια" υπάγεται διοικητικά στην Επαρχία Μπαλικεσίρ του Διαμερίσματος Μαρμαρά της Τουρκίας.

Το διαμέρισμα του "Μαρμαρά" (τουρκικά: "Marmara Bölgesi"), είναι το πιο πυκνοκατοικημένο γεωγραφικό διαμέρισμα της Τουρκίας, το οποίο περιλαμβάνει και τη μεγαλύτερη πόλη της χώρας, την Κωνσταντινούπολη.

Η "Μπάλια" και η περιοχή της είναι γνωστή σήμερα για διάφορα προϊόντα με βάση το εξαιρετικό βούτυρό της. Ο πληθυσμός της περιοχής τα τελευταία χρόνια έχει μειωθεί αισθητά, σε σχέση με το παρελθόν, καθώς η βιομηχανία της υπέστη παλαιότερα αιφνίδια μείωση, με αποτέλεσμα, αν και υπάρχουν σήμερα διάφορα επενδυτικά σχέδια για την ίδρυση ορυχείων και εργοστασίων για τα επόμενα χρόνια, αρκετοί δημότες της να έχουν, ως τώρα, εγκαταλείψει την περιοχή αυτή.
Mayhem

Οι Mayhem είναι νορβηγικό black metal συγκρότημα, το οποίο σχηματίστηκε το 1984 στο Όσλο και θεωρούνται ένας από τους προπάτορες του black metal.

Η καριέρα τους απασχόλησε τα ΜΜΕ για θέματα μη μουσικού περιεχομένου, όπως η αυτοκτονία του τραγουδιστή Περ Ίνγκβε Όχλιν ("Dead") και η δολοφονία του Έιστεϊν Άαρσετ ("Euronymous") από τον Βαργκ Βικέρνες ("Count Grishnackh"), δύο χρόνια αργότερα. Επίσης, το όνομα του συγκροτήματος έχει συνδεθεί με τους εμπρησμούς σε εκκλησίες της Νορβηγίας.

Το συγκρότημα διαλύθηκε μετά τον θάνατο του Άαρσετ και επανενώθηκε δύο χρόνια αργότερα, μετά την επιτυχία του πρώτου τους άλμπουμ με τίτλο "De Mysteriis Dom Sathanas", συνεχίζοντας μέχρι σήμερα.
Παράλληλοι δρόμοι

Παράλληλοι δρόμοι είναι μία ελληνική καθημερινή τηλεοπτική σειρά του Mega channel σε σενάριο Κάλης Καρατζά. 
Το πρώτο επεισόδιο της σειράς προβλήθηκε στις 9 Νοεμβρίου του 1992 και ολοκληρώθηκε μετά από δύο σεζόν προβολής το 1994. 
Η σειρά αποτελεί τη δεύτερη καθημερινή σειρά που προβλήθηκε από τον τηλεοπτικό σταθμό Mega Channel, μετά τη «"Δίψα"» το 1990, κατά τα πρώτα χρόνια λειτουργίας του σταθμού.

Τη σκηνοθεσία της σειράς ανέλαβαν ο Φράνσις Κάραμποτ και ο Γιώργος Νικολαΐδης.
Την παραγωγή της σειράς είχε το Studio ATA. 
Πρωταγωνιστές της σειράς είναι ο Τίτος Βανδής και ο Πέτρος Ζαρκάδης. 

Μετά την ολοκλήρωσή της, η σειρά προβάλλεται σχεδόν κάθε χρόνο σε επανάληψη κατά τις πρώτες πρωινές ώρες από το ίδιο κανάλι.
Στέφανος Βογορίδης

Ο πρίγκηπας (Μπέης) Στέφανος Βογορίδης (βουλγαρικά: Стефан Богориди· ρουμάνικα: Ștefan Vogoride· τούρκικα: Stefanaki Bey· 1755 ή 1780 έως 1859) ήταν υψηλόβαθμος Οθωμανός πολιτικός βουλγαρικής καταγωγής. Ήταν εγγονός του Αγίου Σωφρόνιου της Βράτσα και πατέρας του Αλέξανδρου και Νικολάου Βογορίδη. Ο Στέφανος και ο αδελφός του Αθανάσιος πήραν το όνομα "Βογορίδης" προς τιμήν του Μπόρις Α΄ της Βουλγαρίας (γνωστός και ως "Βόγορης"), του πρώτου χριστιανού ηγέτη της Βουλγαρίας. Ήταν μέλος της Φιλικής Εταιρείας.
S-Video

Το S-Video (αγγλικά: "Separated Video", ελληνικά: Διαχωρισμένο video) είναι πρότυπο μεταφοράς αναλογικών σημάτων εικόνας που υλοποιείται από το ομώνυμο καλώδιο με βύσματα τύπου mini DIN. To S-Video διαχωρίζει το σήμα των χρωμάτων ("Chrominance") και τα σήμα που αφορούν το άσπρο και το μαύρο ("Luminance") ενώ υποστηρίζει τις καθιερωμένες αναλογικές αναλύσεις 480 και 576 γραμμών.
Αλβανική Πολεμική Αεροπορία

Η Αλβανική Πολεμική Αεροπορία (αλβανικά: "Forca Ajrore Shqiptare") αποτελεί την πολεμική αεροπορία της Αλβανίας. Είναι μέρος των Αλβανικών Ενόπλων Δυνάμεων και έχει έδρα τα Τίρανα. Έχει κυρίως δύο αεροπορικές βάσεις, η μία στα Τίρανα και η άλλη στην Κουτσόβα.
Ένα [[Chengdu F-7A]] της Αλβανικής Αεροπορίας
Τούνελ όπου βρίσκονται αεροσκάφη [[Shenyang F-6]] που έχουν αποσυρθεί
2,2-διφθοροπροπανικό οξύ

Το 2,2-διφθοροπροπανικό οξύ ή 2,3-διφθοροπροπιονικό οξύ (αγγλικά "2,2-difluoropropanoic acid" ή "2,2-difluoropropionic acid") είναι οργανική χημική ένωση, που περιέχει άνθρακα, υδρογόνο, οξυγόνο και φθόριο, με μοριακό τύπο C3H4F2O2, αν και συνηθέστερα παριστάνεται με τους ημισυντακτικούς τύπους CH3CF2COOH, MeCF2COOH και CH3CF2CO2H. Ανήκει στα α,α-διαλοκαρβοξυλικά οξέα. Το χημικά καθαρό 2,2-διφθοροπροπανικό οξύ, στις κανονικές συνθήκες περιβάλλοντος, δηλαδή σε θερμοκρασία 25 °C και υπό πίεση 1 atm, είναι ευαίσθητο στην υγρασία στερεό.
Μογιάμπα

Η Μογιάμπα (Moyamba) είναι μια από τις 4 επαρχίες της Νότιας περιφέρειας, Σιέρρα Λεόνε. Πρωτεύουσά της είναι η Μογιάμπα. Έχει έκταση 6.902 τ.χλμ. (μεγαλύτερη επαρχία της Ν. περιφέρειας), πληθυσμό 260.910 κατοίκων (τρίτη μεγαλύτερη) και πυκνότητα 37,8 κατοίκων ανά τ.χλμ. (μικρότερη).
Άγγελος Δεληβορριάς

Ο Άγγελος Δεληβορριάς (Αθήνα, 1937 - 24 Απριλίου 2018) ήταν Έλληνας καθηγητής Πανεπιστημίου, επί 41 χρόνια διευθυντής του Μουσείου Μπενάκη, και μέλος της Ακαδημίας Αθηνών.
Ανατόλι Νικολάγιεβιτς Αλεξάντροφ

Ο Ανατόλι Νικολάγιεβιτς Αλεξάντροφ (Анато́лий Никола́евич Алекса́ндров, 25 Μαΐου 1888 – 16 Απριλίου 1982) ήταν Ρώσος / Σοβιετικός συνθέτης και πιανίστας. Τα αρχικά έργα του εμφανίζουν ένα μυστικιστικό στοιχείο, αλλά αργότερα αυτό υποχωρεί για να συνταιριαστεί καλύτερα η μουσική του με το κυρίαρχο καθεστωτικό ύφος του σοσιαλιστικού ρεαλισμού. Ο Αλεξάντροφ έζησε σεμνά και κάπως αποτραβηγμένος, αλλά τιμήθηκε με πολλά παράσημα. Τα περισσότερα έργα του Ανατόλι Αλεξάντροφ είναι συνθέσεις για πιάνο.

Ο συνθέτης γεννήθηκε στη Μόσχα, παρότι ήταν γιος καθηγητή στο Πανεπιστήμιο του Τομσκ. Σπούδασε στο Ωδείο της Μόσχας μέχρι το 1915, με καθηγητές τους Νικολάι Ζιλιάγιεφ, Σεργκέι Τανέγιεφ και Σεργκέι Βασιλένκο στη θεωρία, τον Αλεξάντρ Ιλίνσκι στη σύνθεση και τον Κονσταντίν Ιγκούμοφ στο πιάνο. Τα πρώτα έργα του Αλεξάντροφ αποκαλύπτουν την επίδραση των Νικολάι Μέτνερ και Αλεξάντρ Σκριάμπιν.

Μετά τις σπουδές και τις πρώτες συνθέσεις του, ο Ανατόλι Αλεξάντροφ διορίσθηκε καθηγητής στο Ωδείο της Μόσχας το 1923. Ο πρώτος βιογράφος του, ο Βίκτορ Μπελυάγιεφ, έγραψε το 1926: «Αν ο Μιασκόφσκι είναι ένας διανοούμενος της μουσικής, κι αν ο Φάινμπεργκ ένας ψυχολόγος, τότε ο Αλεξάντροφ είναι πρώτα απ' όλα ένας ποιητής». Ο Ανατόλι Αλεξάντροφ υπήρξε ένθερμος φίλος της μουσικής του Αλεξέι Σταντσίνσκι και επιμελήθηκε αρκετές από τις συνθέσεις του τόσο πρόωρα χαμένου μουσικού για δημοσίευση.